वीआईपी को चेतावनी, गिफ्ट में भेजा जा सकता है विस्फोटक  
केंद्र सरकार ने सभी अति विशिष्ट लोगों (वीआईपी) को आगाह किया है कि अज्ञात लोगों के भेजे उपहार नहीं लें, क्योंकि इनमें विस्फोटक लिपटा हुआ हो सकता है।
केंद्र सरकार ने सभी अति विशिष्ट लोगों (वीआईपी) को आगाह किया है कि अज्ञात लोगों के भेजे उपहार नहीं लें, क्योंकि इनमें विस्फोटक लिपटा हुआ हो सकता है।  केंद्र ने सभी राज्य सरकारों को परामर्श भेजकर उन्हें अपने क्षेत्रों के प्रतिष्ठित लोगों से अज्ञात लोगों द्वारा भेजे गए किसी उपहार को कबूल नहीं करने के लिए कहा है, क्योंकि इनमें विस्फोटक हो सकते हैं।  खुफिया जानकारी मिली थी कि आतंकवादी कुछ नेताओं समेत प्रतिष्ठित लोगों को उपहार के रूप में विस्फोटक भेजने की संभावनाएं तलाश रहे हैं, जिसके बाद यह परामर्श जारी किया गया। राज्यों से कहा गया है कि लोग इस तरह का कोई भी उपहार या पार्सल बिना उचित जांच पड़ताल के नहीं खोलें।  पहले भी दुनिया में पार्सल बम और लेटर बमों का इस्तेमाल तबाही के लिए किया गया है और ताजा मामला ब्रिटेन का है जब फरवरी, 2007 में इस तरह के विस्फोटकों से नौ लोग घायल हो गए थे।